

**Каспий құбыр арнасы консорциумы туралы**

Қазақстан Республикасы Президентiнiң Жарлығы 1997 жылғы 19 сәуiрдегi N 3464

      Каспий құбыр арнасы консорциумын құру туралы шарттарды iске
асыру мақсатында және олардың Қазақстан Республикасының мұнай
саласын стратегиялық дамытудағы айрықша маңыздылығын ескере отырып
қаулы етемiн:
  
      1. Қазақстан Республикасы Үкiметiнiң Каспий құбыр арнасы
консорциумының қызметiне байланысты шарттарды мақұлдау жөнiндегi
ұсынысы қабылдансын.
  
      2. Қазақстан Республикасының Ұлттық Банкi:
  
      1) "Каспий құбыр арнасы консорциумы - К" (бұдан былай "КҚК-К"
АҚ-ы деп аталады) акционерлiк қоғамына қатысты сұйық көмiр сутегiн
тасымалдау жөнiндегi қызмет экспортынан шетел валютасымен алынатын
түсiмдi осы Жарлықтың 1-тармағында көрсетiлген шарттар қолданылатын
кезеңде мiндеттi сатуды енгiзбейтiн болсын;
  
      2) Қазақстан Республикасының аумағындағы, сол сияқты одан
тысқары жерлердегi банктерде шетел валютасымен "КҚК-К" АҚ-ның
шоттарын ашуды қамтамасыз етсiн;
  
      3) "КҚК-К" АҚ-ға Қазақстан Республикасының резиденттерiнен
сұйық көмiр сутегiн тасымалдау жөнiндегi қызметi үшiн шетел
валютасын алуына рұқсат етiлсiн.
  
      3. Осы Жарлық қол қойылған күнiнен бастап күшiне енедi.

Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК